Štyridsaťjedenročná manželka princa Williama si na slávnostnú recepciu obliekla model trblietavých šiat vo farbe ružového zlata od Jenny Packhamovej. Model svojej obľúbenej dizajnérky doplnila šerpa či brošna s podobizňou kráľovnej Alžbety II.Čítajte viac Dôkaz, že má v nej kráľovská rodina hotový poklad? Princezná Kate v úchvatnej róbe zvládla vietor aj polonahého speváka
Na hlave trónila jedna z najkrajších koruniek v zbierke britskej kráľovskej rodiny – slávna The Lover's Knot Tiara, ktorú milovala už princezná Diana a ktorú vyrobili v roku 1914 pre kráľovnú Mary.
Čo však na podobe tmavovlasej princeznej z Walesu zaujala azda najviac, bol fakt, že jej večerný look bol presnou kópiou toho, aký pred pár mesiacmi predvádzala na svadbe jordánskeho korunného princa. Na večernej recepcii v predsvadobný deň sa vtedy objavila v identickom looku. Zvolila rovnaké šperky a dokonca tentoraz "sedel" ešte aj účes.Čítajte viac OBRAZOM: Jordánska svadba plná hostí s modrou krvou. Kate a William? Ani tí na nej nechýbali, podobne ako Maxima či Mary
Vzhľad ako cez kopírák je trošku prekvapením, lebo Kate sa aj pri recyklovaní večerných rób vždy snaží o určitú vizuálnu zmenu či stylingový posun. Tentoraz však zjavne išla "na istotu". Iba nedávno sa v spoločnosti objavila napríklad aj v šatách Safiyaa, ktoré už tiež v minulosti mala na sebe. Do jej zbierky obľúbených kreácií patria aj šaty Alexander McQueen či spomenutá Jenny Packham. Viac si pozrite v galérii.